อุทยานแห่งชาติเขาใหญ่ เปิดระบบซื้อบัตร-ชำระค่าบริการผ่านแอปฯ QueQ ลดปัญหาจราจร เริ่ม 1 กรกฎาคมนี้
Facebook Page "อุทยานแห่งชาติเขาใหญ่" ได้โพสต์ภาพประกาศ การจำหน่ายบัตรค่าบริการผ่านเข้าไปในอุทยานแห่งชาติเขาใหญ่ ด้วยระบบการจำหน่ายบัตรค่าบริการอิเล็กทรอนิกส์ โดยระบุว่า อุทยานฯ มีข้อบังคับใช้ระบบจำหน่ายบัตร  (E-Ticket) ผ่านแอปพลิเคชัน QueQ ลดปัญหาด้านการจราจรติดขัดและวัตถุประสงค์ตามเป้าหมายของกรมอุทยานแห่งชาติ สัตว์ป่า และพันธุ์พืช เพื่อประโยชน์และความสะดวกแก่นักท่องเที่ยวที่มาเยี่ยมชมอุทยานแห่งชาติเขาใหญ่ จึงกำหนดให้ผู้ที่เข้ามาเยือนทุกท่าน จองบัตรค่าบริการอิเล็กทรอนิกส์ (E-Ticket) นักท่องเที่ยวชาวไทยชำระค่าบริการผู้ใหญ่ 40 บาท และเด็ก 20 บาท ผ่าน App QueQ เพียงครั้งเดียวเท่านั้นในส่วนของนักท่องเที่ยวชาวต่างชาติ ต้องชำระค่าบริการ 2 ครั้ง โดยชำระผ่าน App QueQ ในราคาผู้ใหญ่ 200 บาทและเด็ก 100 บาท และต้องชำระเป็นเงินสดก่อนเข้าพื้นที่อีกครั้ง บริเวณด่านตรวจศาลเจ้าพ่อเขาใหญ่ หรือเนินหอมในราคาผู้ใหญ่ 200 บาท และเด็ก 100 บาท ทั้งนี้ ระบบการจำหน่ายบัตรอิเล็กทรอนิกส์ จะเปิดให้ใช้บริการตั้งแต่วันที่ 1 กรกฎาคมนี้ เป็นต้นไป หากมีการเปลี่ยนแปลงจะแจ้งให้ทราบอีกครั้ง